Държавен вестник, бр. 63, 2013 г., стр. 19

БРОЙ  63	
Д Ъ Р Ж А В Е Н  В Е С Т Н И К 	
СТР.  19  
горските територии – държавна собственост, 
както и за такива, предоставени за управле­
ние въз основа на договор;
2. ръководителя на съответната общин­
ска горска структура – за горските тери­
тории – общинска собственост, както и за 
такива, предоставени за управление въз 
основа на договор;
3. директора на регионалната дирекция 
по горите или оправомощено от него лице 
за случаите извън т. 1 и 2.
(5) Позволително се издава поотделно за 
всяко насаждение или за имот и насаждение и 
в него се определят сроковете за сеч и извоз.
(6) По обективни причини сроковете за 
сеч и извоз могат да бъдат продължавани от 
лицата, издали позволителното за сеч. При 
всички случаи срокът за сеч и извоз не може 
да бъде по-дълъг от края на календарната 
година, за която е издадено позволителното 
за сеч.
(7) Продължаването на сроковете за сеч и 
извоз до временен склад се разрешава преди 
изтичането им по писмено искане на лицето, 
на което е издадено позволителното за сеч, 
като се отразява в интернет информацион­
ната система на Изпълнителната агенция 
по горите и в отпечатаните екземпляри на 
позволителното. Сроковете се считат продъл­
жени от момента на отразяване на промяната 
в интернет информационната система на 
Изпълнителната агенция по горите.
(8) Когато физически и юридически 
лица – собственици на поземлени имоти в 
горски територии, са възложили извърш­
ването на добива на дървесина в имотите 
им по реда на чл. 186 от Закона за горите, 
продължаването на сроковете за сеч и из­
воз се допуска след писмено съгласие на 
собственика.
(9) Позволително за сеч в насаждения, в 
които ще се провежда сеч без материален 
добив, главосечна сеч, както и сеч в насаж­
дения по чл. 88, ал. 5 от Закона за горите, 
и при добив на коледни елхи, се издава, без 
да се спазват изискванията по ал. 1, т. 1, 2 и 
3, като се определя само срок за сеч.
(10) Позволително за сеч в насаждения 
за производство на плодове се издава, ако 
насаждението е инвентаризирано и карнет-
описът е заверен от регионалната дирекция 
по горите, без да е налице изискването по 
ал. 1, т. 1.
(11) Позволително за сеч в насаждения, 
в които се извършва кастрене на клони с 
материален добив, се издава на основание 
одобрен технологичен план, без да се спазват 
другите изисквания по ал. 1.“
§ 13. В чл. 53 се правят следните измене­
ния и допълнения:
1. В ал. 1:
а) думите „ал. 2, т. 3 и ал. 3, т. 3“ се за­
менят с „ал. 1, т. 3“;
б) създава се изречение второ:
„При необходимост от изменение на 
одобрения технологичен план се изготвя и 
одобрява нов.“ 
2. Създава се ал. 6: 
„(6) Когато след издаване на позволително 
за сеч се налага допълнително маркиране на 
дървета за промяна на трасетата на извозни 
пътища, технологични просеки и въжени 
линии, за тях се съставя карнет-опис и нов 
технологичен план, които се прилагат към 
досието на насаждението. Допълнително 
маркираните дървета се отбелязват с цвят, 
различен от основното маркиране.“
§ 14. В чл. 54, ал. 1 думите „ал. 3“ се 
заменят с „ал. 1“.
§ 15. В чл. 55 ал. 1 и 2 се изменят така:
„(1) Позволително за сеч се издава само за 
имоти, чиито граници с други собственици 
са трайно обозначени на терена. 
(2) Обозначаването на границите на имо­
тите е за сметка на техните собственици 
или на лицата, на които са предоставени за 
управление съответните горски територии.“
§ 16. В чл. 57 се правят следните измене­
ния и допълнения:
1. Точка 9 се отменя.
2. Създава се т. 11:
„11. по искане на съсобствениците, при­
тежаващи повече от половината от собстве­
ността на имота.“
§ 17. В чл. 60 ал. 2 се изменя така:
„(2) В заповедта по ал. 1 се дават пред­
писания и срокове за отстраняване на нару­
шенията и се връчва на лицето:
1. на което е издадено позволителното 
за сеч;
2. което е издало позволителното за сеч.“
§ 18. В чл. 62 се правят следните изме­
нения:
1. В ал. 3 думата „невиновна“ се заличава.
2. Алинея 4 се изменя така:
„(4) Лицето, издало позволителното за 
сеч по чл. 108, ал. 1 от Закона за горите, e 
задължено в срок до три дни да освидетелства 
сечището, когато:
1. е отписано от публичния регистър на 
Изпълнителна агенция по горите по чл. 235 
от Закона за горите;
2. са прекратени трудовите или договор­
ните му отношения, въз основа на които е 
издало позволителното за сеч;
3. е загубило правата си за упражняване 
на лесовъдска практика по силата на чл. 234, 
ал. 4 и 5 от Закона за горите.“
3. Създава се нова ал. 5: 
„(5) Освидетелстване на сечището се из­
вършва в срока по ал. 4 и за случаите, когато 
лицето, на което е издадено позволителното 
за сеч по чл. 108, ал. 2 от Закона за горите:
1. е отписано от публичния регистър на 
Изпълнителна агенция по горите по чл. 235 
от Закона за горите;